Bejaarde van Kirkwood aangerand | Maroela Media
Die Oos-Kaapse polisie ondersoek 'n saak van huisroof nadat 'n bejaarde vrou (74) Woensdag helder oordag in haar huis in die omgewing van Kirkwood oorval en aangerand is.
Kol. Sibongile Soci, woordvoerder van die polisie, het aan Maroela Media gesê die voorval het omstreeks 11:40 in Sunnybankweg plaasgevind.
Volgens Soci het 'n onbekende man kwansuis werk gesoek toe hy die vrou in haar huis oorval en met 'n skerp voorwerp aangerand het. Die man het ná 'n struweling met die slagoffer se selfoon op die vlug geslaan.
Die polisie doen nou 'n beroep op mense om enige inligting rakende die voorval by die ondersoekbeampte, AO Morne van Tonder, by 082 441 7738 aan te meld. Inligting sal vertroulik hanteer word, het Soci gesê.
Wanneer gaan ou rampie PLAAS AANVALLE / MOORDE as n Pandemie in Suid Afrika verklaar. Moet nie se dit kan nie met jou gebeur nie!!!!!!
And the circus is as quiet as a church mouse.
Daar moet 'n wet wees teen rondlopers en leeglêers!!!Bly die slagoffer is nie erger beseer
Hoe kan die gemeente help met so n beskrywing? SA is n diverse land met verskillende rasse en etniese verskille ?